ଛୋଟ ପରଦା ଠାରୁ ଆରମ୍ଭ କରି ବଡ ପରଦା ପର୍ଯ୍ୟନ୍ତ ସବୁଠାରେ ସଫଳ ହୋଇଥିବା ଅଭିନେତ୍ରୀ ନୀନା ଗୁପ୍ତାଙ୍କ ଏକ ବଡ ସଫଳତା ମିଳିଛି । ନୀନା ଗୁପ୍ତା ଭାରତୀୟ ଅନ୍ତରାଷ୍ଟ୍ରୀୟ ଫିଲ୍ମ ମହୋତ୍ସବ ବୋଷ୍ଟନରେ ଦୁଇ ଦୁଇଟି ସଫଳତା ମିଳିଛି ।
ଏହି ଫିଲ୍ମ ମହୋତ୍ସବରେ 'ବଧାଇ ହୋ' ଅଭିନେତ୍ରୀ ନୀନା ଗୁପ୍ତା ସର୍ବଶେଷ୍ଠ ଅଭିନେତ୍ରୀ ପୁରସ୍କାର ଜିତିବା ସହିତ ତାଙ୍କ ଫିଲ୍ମ 'ଦ ଲାଷ୍ଟ କଲର'କୁ ସର୍ବଶ୍ରେଷ୍ଠ ଫିଚର ଫିଲ୍ମର ଆୱାର୍ଡ ମିଳିଛି । ଇଂଷ୍ଟାଗ୍ରାମରେ ଏକ ପୋଷ୍ଟ ସେୟାର କରି ଅଭିନେତ୍ରୀ ନୀନା ଗୁପ୍ତା ଫ୍ୟାନ୍ସଙ୍କ ଭଲପାଇବା ଏବଂ ସମର୍ଥନ ପାଇଁ ଧନ୍ୟବାଦ ଜଣାଇଛନ୍ତି ।
କହିରଖୁଛୁ ଯେ, ନୀନା ଗୁପ୍ତା ନିଜର ପ୍ରୋଫେସନାଲ ଲାଇଫକୁ ନେଇ ଯେତିକି ଚର୍ଚ୍ଚାରେ ତାହା ଠାରୁ ଅଧିକ ସେ ତାଙ୍କର ପର୍ସନାଲ ଲାଇଫକୁ ନେଇ ଚର୍ଚ୍ଚାରେ । ନୀନା ଖୁବ କମ ବୟସରେ ବିବାହ ନକରି ମା' ହେବାର ନିର୍ଣ୍ଣୟ ନେଇଥିଲେ । ସେ ଏହାକୁ ନେଇ ଦୁନିଆର ସାମ୍ନା କରିଥିଲେ ଏବଂ ହାର ମାନି ନଥିଲେ । ନିକଟରେ ରିଲିଜ ହୋଇଥିବା ତାଙ୍କ ଫିଲ୍ମ 'ବଧାଇ ହୋ' ବକ୍ସ ଅଫିସରେ ହିଟ ହୋଇଥିଲା । ଏବଂ ଫିଲ୍ମରେ ତାଙ୍କ ଅଭିନୟକୁ ଲୋକେ ଖୁବ ପସନ୍ଦ କରିଥିଲେ ।
